open-index/open-wikipedia-markdown huggingface dataset:
Psychedelic Pill

***Psychedelic Pill*** er et studioalbum av Neil Young & Crazy Horse, utgitt 29. oktober 2012 på Reprise Records. 

Albumet finnes i både i formatene dobbel-CD og trippel-LP. Young og Crazy Horse hadde tidigere i 2012 gitt ut albumet *[[Americana (Neil Young & Crazy Horse-album)|Americana]]* med sin versjon av amerikansk tradisjonsmusikk, men dette var det første albumet siden *[[Greendale]]* hvor gruppen og Neil Young lanserte helt nye sanger.

## Innspilling
Med sine 87 minutter, er *Psychedelic Pill* Neil Youngs lengste album og det eneste studioalbum som er gitt ut som dobbel-CD. Mange av sangene på albumet kom fram og ble utviklet under jamsession med Crazy Horse etter innspillingen av albumet *[[Americana (Neil Young & Crazy Horse-album)|Americana]]*.

Åpningssporet «Driftin' Back» har referanser til hans selvbiografi *Waging Heavy Peace* som ble gitt ut i forkant av albumet og hans avstandstaken fra MP3-teknologien. En annen av hans mer episke spor er «Walk Like a Giant» hvor han uttrykker beklagelser for sin generasjons manglende evne til å endre verden. Ellers i sangen «Twisted Road» minnes han hvordan det var å høre Bob Dylans sang «Like a Rolling Stone» og The Grateful Dead bli spilt på radioen, og i «Born in Ontario» minnes han sin bakgrunn og tilknytning til sine canadiske røtter. Magasinet Rolling Stone skriver i sin anmeldelse at  riffene og tekstene i tittelsporet kan minne om tidligere arbeider av Young, slike som «Cinnamon Girl» og «Sign of Love» hvor hovedriffet er hentet fra. I tittelsporet er innspillingen blitt filtrert med en «phaser»-effekt, noe som gir det en «psykedelisk» følelse, men dette er fjernet i den alternative miksen tilslutt i albumet.

Albumet ble rangert på 10.-plass på magasinet Rolling Stones liste over de 50 beste album i 2012, hvor de sier «albumet er så inspirerende rart som noe han har gjort». Magasinet rangerte også sangen «Ramada Inn» som den 5. beste sangen i 2012.

## Sanger
### Disk en
#«Driftin' Back» - 27:36
#«Psychedelic Pill» - 3:26
#«Ramada Inn» - 16:49
#«Born in Ontario» - 3:49

### Disk to
#«Twisted Road» - 3:28
#«She's Always Dancing» - 8:33
#«For the Love of Man» - 4:13
#«Walk Like a Giant» - 16:27
#«Psychedelic Pill» (alternativt mikset) - 3:32

## Personell
*Neil Young – vokal, gitar, harmonium, stringman, plystring
*Billy Talbot – bass, vokal
*Ralph Molina – trommer, vokal
*Frank «Poncho» Sampedro – gitar, vokal

## Listeplasseringer

## Referanser


## Eksterne lenker
* 
* Artikkel hos Rolling Stone
* ''Psychedelic Pill'' på Allmusic
Ismail Tiliwaldi

**Ismail Tiliwaldi** (uigursk: ئىسمائىل تىلىۋالدى; ; født 29. oktober 1944 i fylket Shufu i Sinkiang) er en kinesisk kommunistisk politiker av uighursk etnisitet. Han har vært formann for den autonome region Xinjiang fra 2003 til 2007 og er nå (2012) en av formennene for den stående komite for Den nasjonale folkekongress.

## Referanser


## Eksterne lenker
*  
* Who's Who In China's Leadership - Ismail Tiliwaldi
Svarte-Petter Junior

**Svarte-Petter Junior** er det norske navnet på en fiktiv skikkelse i Walt Disneys Andeby-univers.

Han er (ofte) sønnen til Svarte-Petter, og har oftest denne rollen i tegnefilmer. På norsk har han også navnet Pelle. Figuren har en fast rolle i serien *[[Langbein og sønn]]*, der han stadig vekk blir sendt ut for å gjennomføre sin fars spinnville ideer, som oftest med en brutal katastrofe som resultat.

## Eksterne lenker

* Om Svarte-Petter Junior, ifølge inducks.org kjent som Pelle
Palos de la Frontera

**Palos de la Frontera** er en by og en kommune i provinsen Huelva i Andalucía, Spania. Den ligger like øst for provinshovedstaden Huelva. Ved folketellingen i 2006 hadde byen  innbyggere.

Byen er mest kjent som stedet hvor Christofer Columbus i 1492 startet sin reise for å finne sjøveien til India, og som førte til oppdagelsen av Amerika. Palos var også hjembyen til brødrene Martín og Vicente Yáñez Pinzón, som på Columbus' reise var kapteiner på henholdsvis «Pinta» og «Niña».

## Eksterne lenker
* 
* Nettsted for Palos de la Frontera  (spansk)
* Nøkkelinfo om Palos de la Frontera (spansk)
Birgitte (Disney)

**Birgitte** er en fiktiv skikkelse i Walt Disney-universet. Hun dukket først opp i en historie hvor Onkel Skrue ville gi henne en hatt. Birgitte er forelsket i Skrue McDuck, og er oftest i historiene i Donald-pocketbøkene, sjeldnere i historiene i Donald-bladene.

## Referanser


## Eksterne lenker

* Om Birgitte, originalnavn Bridget, fra inducks.org
Uyunqimq

**Uyunqimg** (1942–2024) var en kinesisk kommunistisk politiker med mongolsk etnisk bakgrunn. Hun var viseformann for den stående komité for Den nasjonale folkekongress.

Uyunqimq kom fra fylket Beipiao, ble uteksaminert fra Indre Mongolias Universitet for vitenskap og teknologi i 1960 og mottok et diplom fra Indre Mongolia kommunispartis skole i 1964. Hun gikk inn i arbeidsstyrken i august 1964 og ble partimedlem i Det kinesiske kommunistparti i juli 1966.

I august 2000 ble hun nummer to i Inder Mongolia kommunistiske partis sentrealkomite. Hun var visepresident og midlertidig president for Den autonome region Indre Mongolia, den første kvinnen som innehadde disse stillingene. Hun var også, etter Gu Xiulian, den andre kvinnen i Folkerepublikkens historie som ble regjeringssjef på provinsnivå. Fra 2001 til 2003 var hun president for den autonome region Indre Mongolia. Mellom 2008 og 2013 var han nestleder i den stående komité for den nasjonale folkekongrtessen, det nasjonale lovgivende organ.

Hun var i 2012 den nest høyest rangerte kvinnelige politiker i Folkerepublikkens statsapparat (etter statsråd Liu Yandong).

## Fotnoter

## Referanser


## Eksterne lenker
* 
* Om Uyunqimq, fra People's Daily Online (engelsk)
Abdul’ahat Abdulrixit

**Abdul'ahat Abdulrixit** (uigursk: ئابلەت ئابدۇرىشىت; , også kjent som **Ablet Abdurishit**, født i mars 1942 i Yining i Sinkiang) er en kinesisk kommunistisk politiker av uighursk etnisitet. Han var formann for den autonome region Xinjiang i Folkerepublikken Kina fra 1993 til 2003. Han er nå (2012) viseformann for Det kinesiske folks politisk konsultative konferanse.

## Referanser


## Eksterne lenker
* Abdul'ahat Abdulrixit
Prinsesse Gneis

**Prinsesse Gneis** er en fiktiv skikkelse i Walt Disney-universet. Hun er en steinalderdame som er i Donald Duck. Donald vil gjerne at hun sendes tilbake i sin egen tid, derfor jobber Petter Smart på spreng for å lage en tidsmaskin for å sende henne tilbake til sin egen tid.

## Eksterne lenker

* Om Prinsesse Gneis, originalt navn Princess Oona, fra inducks.org
Johannes Jordell

**Johannes Olsen Jordell** (født 24. juni 1879 i Arendal, død 23. august 1958) var en norsk idrettsutøver og idrettsleder. Han representerte Kristiania Idrettsforening og tok i 1908 initiativet til å stifte Oslo Friidrettskrets. I 1910–1911 og 1917 var han formann i Oslo Fotballkrets, og i 1914–15 var han president i Norges Fotballforbund. I Sommer-OL i 1912 deltok han i to øvelser i skyting, med 35.-plass i 50 meter rifle som beste resultat. J.O. Jordell var dommer i bandy, fotball og kunstløp og var instruktør i rifle- og leirdueskyting.

J. O. Jordell drev fabrikk med produksjon av sportsutstyr i Oslo. Han konstruerte en egen skibinding og laget skismøring.

## Referanser


## Eksterne lenker
*
Norske Talenter (sesong 4)

***Norske Talenter sesong 4*** er fjerde sesong av Norske Talenter, et norsk underholdningsprogram basert på *[[Britain's Got Talent]]* fra Storbritannia. Sesong fire hadde premiere 4. mars 2011 på TV 2 der Alex Rosén, Mia Gundersen og Adil Khan var dommere, mens Marthe Sveberg Bjørstad og John Brungot var programledere. Sesongen ble avsluttet med finale den 27. mai der danseren Daniel J. Elmrhari ble kåret som vinner.

## Direktesendinger
### Semifinale 1

 Berge Ohm gikk ikke direkte videre til finalen, men kom inn igjen som "wild card" senere.

### Semifinale 2

### Semifinale 3

### Semifinale 4

### Wild Card
I Norske Talenter 2011 ble det delt ut ett "Wild Card" til en tidligere utstemt deltaker. Dette gikk til Berge Ohm, som dermed endte som finalist selv om han ikke gikk videre fra sin semifinale.

### Finale

## Eksterne lenker
* 
* Norske Talenters offisielle facebookside
Justin Donati

**Justin Donati** (født 17. oktober 1986 i Oakville, Ontario) er en canadisk ishockeyspiller som fra 2011/12-sesongen spiller for Vålerenga Ishockey, sammen med tvillingbroren Tyler. Moderklubben hans er Burlington Cougars, fra byen Burlington i Ontario.

## Eksterne lenker
*
Isak Benjaminsen

**Isak Koll Benjaminsen** (født 1876, død 13. desember 1910) var en norsk idrettsleder som var Norges Fotballforbunds første formann. Han var aktiv maratonløper i Sportsklubben Grane fra Nordstrand og deltok av og til på fotballtreninger i klubben. 30. april 1902 deltok han på stiftelsesmøtet til fotballforbundet og ble valgt til formann, muligens fordi han var den eldste delegaten (26 år). Han virket som formann i ett år, før klubbkameraten Emil Wettergreen overtok i 1903.

Benjaminsen var bokholder, senere forlagseier. Han døde i 1910, bare 34 år gammel etter cirka tre års sykdom.

## Referanser
Emil Wettergreen

**Emil Wettergreen** (født 20. juni 1883 i Kristiania, død 7. april 1963) var en norsk fotballspiller, skiløper og idrettsleder. Han representerte Grane fra Nordstrand og var i 1902 med på vinnerlaget i turneringen som senere er blitt kjent som det første norgesmesterskapet i fotball. Han konkurrerte dessuten i skisport. Broren Wilhelm var også med på å vinne for Grane i 1902, og begge brødrene var tapende finalister i 1903.

30. april 1902 deltok Emil Wettergreen på stiftelsesmøtet til Norges Fotballforbund. I 1903 ble han formann i forbundet og hadde dette vervet i ett år.

I det sivile var Wettergreen jurist, skipskontrollør og ansatt som byråsjef ved sjøfartskontoret. Han arbeidet med skipssikkerhet og andre spørsmål av interesse for norsk sjøfart.

## Referanser
Sleipe-Simon

**Sleipe-Simon** er en fiktiv skikkelse i Walt Disney-universet. Han var Skrues erkefiende i Klondike og opptrådte i Skrue McDucks liv og levnet. Han ble først lansert i Carl Barks-historien "Gøy i Alaska", der han og Skrue treffes igjen. Sleipe-Simon var en skurk. I «Klondike-tiden» drev han casino, og Skrue skyldte Sleipe-Simon penger på den tiden.

## Eksterne lenker
* Andeby Online
Konferansepartiet

**Konferansepartiet** eller **Kongresspartiet** (arabisk: ) er et sekulært politisk parti i Egypt. Partiet ble etablert 17. oktober 2012, som en sammenslåing av en rekke mindre, politiske grupperinger. Foreløpig har ni politiske partier gått inn i partiet, og 14 andre forventes å gjøre det samme. Ayman Nour er partiets generalsekretær, mens ʿAmr Mūsā leder partiet.

Partiet er ikke fremmed for såkalte *fuloul*, personer tilknyttet Mubarak-regimet, og flere av de konstituerende partiene har oppstått i kjølvannet av nedleggelsen av Det nasjonaldemokratiske parti. Blant de konstituerende partiene er flere sosialistiske partier, men også partier på høyresiden, og det kan derfor bli utfordrende for partiet å utforme en felles økonomisk politikk.

## Referanser
Fykobiliner

**Fykobiliner** er et fargestoff som forekommer hos blågrønnbakterier, rødalger og mange svelgflagellater, som dekker over den grønne klorofyllfargen. Hos blågrønnbakteriene finnes alltid blått fykocyanin, hos mange arter også rødt fykoerytrin og allofykocyanin organisert i fykobilisomer. Rødalgene inneholder fykoerytrin, noen arter også fykocyanin. Svelgflagellater kan ha fykoerytrin eller fykocyanin. Fykobilinene er vannløselige kromoproteiner, dvs. proteiner sammensatt av en fargekomponent og et protein. Pigmentet inneholder 4 pyrrolringer ordnet i en rekke, mens de hos klorofyll danner en ringstruktur. Fykobilinene absorberer lys i den grønne og gule del av spekteret, dvs. områder av spekteret som absorberes lite av klorofyll. Den absorberte lysenergien blir imidlertid overført til klorofyll a og kan så utnyttes i fotosyntesen.

## Referanser
Kokpit

**Kokpit** (fra engelsk *cockpit*) er et eldre maritimt uttrykk. Det betegner et rom på en lystbåt med sitteplasser lavere enn dekket, aktenfor kahytten.

## Kilder
*«Kokpit» i *Aschehougs Konversationsleksikon*, Bind VI. Kristiania 1922.

## Eksterne lenker
*
Gran Piemonte

**Gran Piemonte** (tidligere **Giro del Piemonte**) er et italiensk endagsritt i landeveissykling som arrangeres hvert år i oktober. Rittet har blitt arrangert siden 1906. Rittet er av UCI klassifisert med 1.HC og er en del av UCI Europe Tour. Det regnes som et av de største rittene i Italia.

Rittet holdes ofte noen få dager før Il Lombardia i fjellområdene Appenninene.

## Vinnere

## Eksterne lenker
*
Clanidopsis exusta

***Clanidopsis exusta*** er en sommerfugl som tilhører familien svermere (Sphingidae). Den er den eneste kjente arten i sin slekt.

## Utseende
En middelsstor (vingespenn 70-95 millimeter), lysbrun svermer. Vingene har noen mer eller mindre utydelige, mørke tverrstreker og en mørk flekk i vingespissen, ellers ingen fargetegninger.

## Levevis
Larvene lever på slekten *Indigofera* (erteblomstfamilien).

## Utbredelse
Arten er utbredt rundt Himalaya, i Pakistan, India, Nepal, Tibet og Hubei-provinsen i Kina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Smerinthinae
************** Slektsgruppen Smerinthini
*************** Slekten *[[Clanidopsis]]* Rothschild & Jordan, 1903
**************** *Clanidopsis exusta* (Butler, 1875)

## Kilder
* Markku Savela's Lepidoptera and some other life forms: Sjekkliste over artene. Hentet 18.10. 2012.
* Sphingidae of the Eastern Palaearctic - *Clanidopsis exusta* http://tpittaway.tripod.com/china/c_exu.htm
## Eksterne lenker
*
FC Admira Wacker Mödling

**FC Admira Wacker Mödling**, også kjent som kun **Admira Wacker** er en østerriksk fotballklubb fra byen Mödling i distriktet med samme navn, rundt 16 kilometer sør for Wien. Klubben ble grunnlagt under navnet *SK Admira Wien* i 1905 og lagets draktfarger er helrøde, mens bortedraktene er hvite med svart underdel. Admira Wacker spiller sine hjemmekamper på BSFZ-Arena.

## Historie
Klubben ble grunnlagt under navnet *SK Admira Wien* i 1905, og rykket opp til landets øverste divisjon for første gang i 1919. Klubben fikk sin første storhetsperiode i mellomkrigstiden, da Admira Wien vant syv nasjonale seriemesterskap og tre seire i den østerrikske cupen ÖFB-Cup. Flere av klubbens spillere etablerte seg på herrelandslaget i samme periode. Som følge av Anschluss spilte klubben fra 1938 flere sesonger i Gauliga Ostmark, som var en reorganisering av tysk seriefotball under Nazi-Tyskland. Klubben vant for øvrig den første sesongen av Gauliga Ostmark.

I perioden etter andre verdenskrig led klubben av sportslig nedtur, som kulminerte i nedrykk fra førstedivisjon i 1960, etter å ha spilt 40 år på øverste nivå. I samme periode gikk klubben under to ulike navn, blant annet *ESV Admira Wien* etter en fusjon med *ESV Wien* i 1953, og *ESV Admira-NÖ Energie Wien* i 1960 som følge av en sponsoravtale med energiselskapet NEWAG/NIOGAS. I 1964 vant klubben ÖFB-Cup, og to sesonger senere vant de både serien og cupmesterskapet. Som følge av brudd med sponsoren på slutten av 1960-tallet, søkte Admira etter klubber for mulig fusjonering, og gikk inn i samtaler med FK Austria Wien. Da disse samtalene ikke førte til noe gikk Admira inn i samtaler med SC Wacker Wien, som ble fullført med enighet i fusjon i 1971.

SC Wacker Wien var en klubb som ble grunnlagt i 1908, og som var en av de ledende østerrikske klubbene på 1940- og 1950-tallet, hvor de blant annet vant seriemesterskapet og cupmesterskapet i 1947. På 1960-tallet var klubben preget av økonomiske vanskeligheter, og slet med å stabilisere seg på øverste nivå. Etter nok et nedrykk i 1971 slo klubben seg sammen med Admira under det nye navnet *FC Admira/Wacker Vienna*. Den siste klubben *VfB Mödling* (grunnlagt i 1911) var en mindre klubb på andre og øverste nivå, og som ble fusjonert inn i klubben i 1997.

### Europacupspill
Admira Wacker har deltatt i europeisk klubbfotball ved flere anledninger. Klubben deltok for første gang med Cupvinnercupen i 1964/1965, og den påfølgende 1965/1966-sesongen med spill i Serievinnercupen. Klubben deltok for første gang i UEFA-cupen i 1973/1974-sesongen, og har deltatt i denne turneringen ytterligere seks ganger med tredje runde som hittil beste resultat (1994/1995-sesongen).

## Meritter
* Bundesliga (9): 1927, 1928, 1932, 1934, 1936, 1937, 1939, 1947 (Wacker Wien) og 1966.
* ÖFB-Cup (6): 1928, 1932, 1934, 1947 (Wacker Wien), 1964 og 1966.

## Kjente spillere med tilknytting til klubben
*  Erwin Hoffer
*  Marc Janko
*  Vladimir Jugović
*  Tolunay Kafkas
*  Nicolae Lupescu
*  Sammy McIlroy
*  Ivica Vastić

## Referanser


## Eksterne lenker
*
Tour du Limousin

**Tour du Limousin** er et fransk etapperitt i landeveissykling som arrangeres hvert år i august. Rittet har blitt arrangert siden 1968. Rittet er av UCI klassifisert med 2.HC og er en del av UCI Europe Tour. 

## Vinnere

## Eksterne lenker
*
Marinens Flyvebaatfabrikk M.F.1

**M.F.1** var et toseters, enmotors skolefly bygget for Marinens flygevåpen av Marinens flyvebaatfabrikk.

I 1914 ble det bestemt at det skulle bygges tre fly for utdannelse av piloter til Marinens Flyvevæsen, som det het den gang. Man valgte å bygge flyene etter modell av flottørutgaven av det velprøvde Maurice Farman MF.7. I løpet av produksjonsprosessen ble det bestemt å bygge ett fly i tillegg, i alt fire. 
Grunnet utbruddet av første verdenskrig var det vanskelig å få tak i gode motorer til flyene. Det eneste tilbudet viste seg å være amerikanske Hall-Scott sekssylindrede rekkemotorer med 110 til 130 hk. Motorene viste seg å være temmelig upålitelige.

Det første av flyene fløy for første gang i 1915. Tre av flyene havarerte i løpet av to år, og det ble besluttet å bygge ytterligere to fly i 1917 og 1918, utstyrt med Scania Vabis-motorer på 100 hk. Disse ble etter hvert bygd om til M.F.2. Det siste flyet av type M.F.1 ble utrangert i 1922. 

## Referanser


## Kilder
**Norske militærfly : 1912-1940* (Odd Arnesen, 2003)
*
Afrosphinx amabilis

***Afrosphinx amabilis*** er en sommerfugl som tilhører familien svermere (Sphingidae). Den er den eneste kjente arten i sin slekt.

## Utseende
En middelsstor (vingespenn 60-65 millimeter), nokså slank svermer. Forvingen har markert spiss, men ikke sigdform. Den er lysbrun, gjerne med et litt rosa skjær, med to par brune tverrlinjer og et lyst felt nær forkanten omtrent to tredjedeler ut i vingen. Bakvingen er brunlig rosa.

## Levevis
Arten lever i såkalt miombo-skog, åpen, tørr skog dominert av trær av slekten *Brachystegia*.

## Utbredelse
Arten er kjent fra Zambia og den Den demokratiske republikken Kongo.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Smerinthinae
************** Slektsgruppen Smerinthini
*************** Slekten *[[Afrosphinx]]* Carcasson, 1968
**************** *Afrosphinx amabilis* (Jordan, 1911)

## Kilder
* Markku Savela's Lepidoptera and some other life forms: Sjekkliste over artene. Hentet 18.10. 2012.

## Eksterne lenker
* 
* Bilder av arten
Wiskervillene

**Wiskervillene** er Disney-figurer som er fiendene til McDuck-klanen, og prøver å faktisk fjerne familieborgen til McDuck-klanen. De har ikke hatt så store roller i Disney-unniverset.

## Eksterne lenker
* Andeby Online
* Andeby i Dag
Viriclanis kingstoni

***Viriclanis kingstoni*** er en sommerfugl som tilhører familien svermere (Sphingidae). Den er den eneste kjente arten i sin slekt. Den ble beskrevet av den norske entomologen Leif Aarvik i 1999.

## Utseende
En liten til middelsstor (vingespenn ca. 50 millimeter), særpreget utseende svermer. Kroppen er hvit bortsett fra noen grønne lengdestriper på thorax. Forvingen er trekantet, lyst grønn med hvite striper som stort sett følger vingeårene. Bakvingen er skinnende hvit.

## Utbredelse
Arten ble beskrevet fra Tanzania og er så langt ikke funnet i noen andre land.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Smerinthinae
************** Slektsgruppen Smerinthini
*************** Slekten *[[Viriclanis]]* Aarvik, 1999
**************** *Viriclanis kingstoni* Aarvik, 1999

## Kilder
* Markku Savela's Lepidoptera and some other life forms: Sjekkliste over artene. Hentet 18.10. 2012.

## Eksterne lenker
* 
* Bilder av arten
Jul på Bjørnefjell

**Jul på Bjørnefjell** (engelsk: **Christmas on Bear Mountain**) var en historie som kom ut i 22. juli 1947, og kom til Norge i DD & co 26 1957 og DD & co 1 1958. 

Dette var den første historien om Onkel Skrue. Den ble laget av Carl Barks. Det var egentlig ikke meningen at Onkel Skrue skulle bli til en figur som ofte skulle komme i Donald-historiene. Han var mye gjerrigere den gangen og man fikk ikke vite i den historien at han hadde så mye penger, bare at han var rik.

## Handling
Som vanlig har ikke Donald Duck nok penger til å feire jul sammen med sine tre nevøer Ole, Dole og Doffen. Men de blir uventet invitert av deres veldig rike onkel Skrue til hans hytte på Bear Mountain. Den rike anden vil kvitte seg med sin egen kjedsomhet denne julen ved å teste nevøens tapperhet, og planlegger å kle seg ut som en bjørn. 

Men en liten bjørnunge smyger seg inn i hytta, samtidig som nevøene er opptatt med et juletre. Til slutt kommer bjørnemoren og leter etter ungen sin, og skremmer hele Duck-familien ut av hytta. Bjørnene spiser opp all maten i huset, og sovner foran peisen. Duck-familien må derfor legge en plan for å få bjørnene ut av hytta.

## Eksterne lenker

* «Jul på Bjørnefjell», originaltittel «Christmas on Bear Mountain», fra inducks.org
Petra (Disney)

**Petra** er konen (?) til Svarte-Petter, og har vært med i mange Donald-historier (særlig Donald-Pocketer). Hun har ikke vært med i noen tegnefilmer.

Hvorvidt hun og Petter faktisk er gift, eller om de bare er kjærester/samboere, kan være nokså uklart. Senest i *Donald Duck* for uke 9 i 2021 virker det som om Petra og Petter bor sammen.

Petra er fullt klar over Petters kriminelle tilværelse, og har tilsynelatende ingen innvendinger mot den, men selv fremstår hun vanligvis som en moralsk nøytral figur heller enn å være en "skurk" som er særskilt involvert i Petters kupp. Hun godtar og elsker ham for den han er, og kjærligheten later til å være gjensidig og varig, skjønt Petter rett som det er må tilbringe tid i fengsel etter at Mikke Mus nok en gang har forpurret hans skurkestreker.

## Eksterne lenker
* Andeby Online
* Andeby i Dag
Huo Jianqi

**Huo Jianqi** (kinesisk: 霍建起, pinyin: *Hùo Jiànqǐ*; født 20. januar 1958 i Beijing i Folkerepublikken Kina) er en kinesisk filmregissør. Nesten alle hans filmer har hans kone, Qiu Shi, skrevet dreieboken til. Han ble utdannet ved Beijings filmakademi og regnes blant «femte generasjon» innen kinesisk film. Han regidebuterte i 1995 med ''The Winner''.

## Referanser


## Eksterne lenker
* 
* Huo Jianqi  hos Chinese Movie Database
* Huo Jianqi hos Cinemasie
Tour de France 1984

**Tour de France 1984** var den 71. utgaven av Tour de France. Rittet startet den 29. juni 1984, og sluttet 24 etapper senere. Rittet startet med en 5 km lang prolog i den franske byen Montreuil.

Laurent Fignon vant rittet sammenlagt foran sin tidligere lagkamerat Bernard Hinault, med en margin på over 10 minutter. Amerikanske Greg LeMond tok tredjeplassen og vant debutkonkurransen. Rudy Matthijs tok flest etappeseire, men 3 stykker. Frank Hoste vant poengkonkurransen, mens Robert Millar vant klatrekonkurransen. Laurent Fignon tok flest etappeseire med 4 stk. 

Ingen norske ryttere deltok i rittet. 

## Lag
1984 utgaven av Tour de France besto av 170 ryttere, fordelt ut på 17 lag med 10 ryttere på hvert. 

## Etappene
Rittet startet 29. juni 1984 og inneholdt en hviledag etter den 15. etappen.

## Resultater
** Sammenlagt hovedklassifisering**

** Poengtrøya**

** Klatretrøya**

** Debutanttrøya** 

**Lagkonkurransen**

## Eksterne lenker
* McGann, Bill; McGann, Carol (2008)
* Cyclingarchives.com
Sammen for livet (sang)

**«Sammen for livet»** er en sang utgitt til inntekt for sultrammede i Afrika med Forente artister i 1985.

Sangen ble gitt ut på albumet med samme navn.
Sangen ble en hit i Norge dette året.

Teknikerne var Tore Tambs Lyche, Inge Holst Jacobsen, Rune Lindquist, Bengt Eriksen, Rune Nordal og Roger Valstad.

## Artister
På sangen synger følgende artister i denne rekkefølgen:

*Halvdan Sivertsen
*Åge Aleksandersen
*Bjøro Håland
*Ole Evenrud
*Håkon Iversen, Kari Gjærum, Hege Schøyen og Per Øystein Sørensen
*Anne Grete Preus
*Inger Lise Rypdal
*Eivind Rølles, Marius Müller og Lage Fosheim
*Anita Skorgan
*Trond Granlund
*Håkon Iversen, Kari Gjærum, Hege Schøyen og Per Øystein Sørensen
*Ketil Stokkan og Alex
*Viggo Sandvik, Frode Rønli og Jonas Fjeld
*Bjørn Eidsvåg, Helge Gaarder og Tove Karoline Knutsen
*Kine Hellebust
*Sidsel Endresen
*Ingrid Bjørnov og Benedicte Adrian (Dollie De Luxe) 
*Jahn Teigen
*Jan Eggum
*Finn Kalvik, Espen Beranek Holm og Olav Stedje
*Wenche Myhre
*Gry Jannicke Jarlum og Terje Tysland
*Hanne Krogh og Elisabeth Andreassen (Bobbysocks)
*Per Kristian Indrehus og Geir Olav Bøkestad (Creation) 

Ellers i koret:
Casino Steel, Bente Lill Viste, Randi Hansen, Turid Pedersen, Lynni Treekrem, Torstein Flakne, Ina Tangerud, Trond Ingebretsen, Jan Dahlen, Rolf Vingsternes, Lillian Askeland, Marit Mathiesen, Amund Enger, Terje Storli, Anita Hegerland, Maj Britt Andersen, Karin Krog, Gudny Aspaas, Svein Hovland, Freddy Dahl, Susanne Fuhr, Banana Airlines, Lasse Hafreager, Frank Aleksandersen, Ole Hedemann, Anne Danielsen, Claudia Scott, Eldar Vågan, Pete Knutsen, Bo og Erlend Antonsen

## Eksterne lenker
*Musikkvideoen
*Tenk at det virkelig nyttet
4th of July, Asbury Park (Sandy)

**«4th of July, Asbury Park (Sandy)»** også kjent under **«Sandy»** er en sang av Bruce Springsteen fra albumet *[[The Wild, the Innocent & the E Street Shuffle]]* fra 1973. Den ble utgitt som singel i 1974. Sangen var også med i samleboksen *[[Live/1975–85]]* (1986) og på *[[The Essential Bruce Springsteen]]* (2003).

## Originalversjonen
Springsteen skrev sangen i midten av 1973. I sangen synger Springsteen henvendt til sin kjæreste, Sandy. I boka *Songs* (1998) forteller Springsteen at han skrev sangen som et farvel til sin adopterte hjemby Asbury Park, og det livet han hadde levd der. Sandy i sangteksten er en blanding av flere jenter han kjente på New Jersey-kysten.

I tillegg til Springsteen medvirket Clarence Clemons, Danny Federici, Garry Tallent, Vini Lopez, David Sancious samt Suki Lahav som var alene som kordame.

## Coverversjoner
The Hollies spilte inn sangen som singel under tittelen «Sandy» i 1975. Den ble også inkludert på albumet *Another Night* (1975). I Ulf Lundells svenske versjon med tittelen «Sanna, (Nyårsafton Åre 1983 (Sandy))» synger Lundell henvendt til sin da fem år gamle datter Sanna Lundell. Handlingen foregår nyttårsaften i motsetning til i originalversjoen der handlingen foregår på den amerikanske uavhengighetsdagen.

Ben E. King inkluderte sangen på sitt hyllestalbum til Bruce Springsteen i 1997.

## Referanser


## Eksterne lenker
* 
* Sangtekst og detaljer om de forskjellige versjoner på SpringsteenLyrics.com
Trygg Willy Buer

**Trygg Willy Buer** (1932–2023) var en norsk lokalpolitiker (Høyre) og organisasjonsmann. Han var ordfører i Nittedal fra 1995 til 1999. 

Buer arbeidet i Entreprenørenes Landsforening (senere Entreprenørforeningen Bygg og Anlegg EBA) i stillinger som opplæringsleder og avdelingssjef. Han var i 1984–1989 leder i Utvalg for teknikeryrker, tekniske fag og mellomlederutdanning, og varamedlem i Rådet for fagopplæring i arbeidslivet. Han ledet det offentlige utvalget som laget utredningen *Mellom barken og veden*, NOU 2000-5, om fagskoleutdanninger.

Han var leder av Gjelleråsen Idrettsforening på slutten av 1970-tallet. 

## Referanser
NM i bandy for damer 2013

**Det 30. [[NM i bandy for damer|Norgesmesterskapet]] i bandy for damer** ble vunnet av samarbeidslaget Nordre Sande/Drammen etter finaleseier 7-4 over Stabæk. Nordre Sande/Drammen vant også seriespillet. Hanne Teigstad (Nordre Sande/Drammen) ble kåret til årets spiller.

## Avvikling
Norgesmesterskapet ble avviklet i perioden 6. november 2012 til 9. mars 2013. Det ble arrangert et seriespill med seks lag der alle lagene møtte hverandre tre ganger. Deretter ble det avholdt et sluttspill med de fire beste lagene. Norgesmesterskapet ble avgjort med finale i en enkelt kamp. Nordre Sande/Drammen slo der Stabæk 7-4 på sistnevntes hjemmebane.

## Tabell

## Semifinaler
26. februar 2013
*Nordre Sande/Drammen – Ready **8-2** (Marienlyst)
*Stabæk – Høvik **13-4** (Stabekkbanen)

28. februar 2013
*Ready – Nordre Sande/Drammen **2-9** (Gressbanen)
*Høvik – Stabæk **7-4** (Høvikbanen)

2. mars 2013
*Stabæk – Høvik **13-2** (Stabekkbanen)

## Finale
9. mars 2013, Stabekkbanen, Bærum, 140 tilskuere.

**[[Nordre Sande Idrettslag|Nordre Sande]]/[[Drammen Bandy|Drammen]]** – **[[Stabæk Bandy|Stabæk]]** **7-4**

Målscorere:
*1-0, Lene Aamodt (3. min.)
*2-0, Hanne Teigstad (17. min.)
*3-0, Hanne Teigstad (23. min.)
*3-1, Martine Holm (29. min.)
*3-2, Selvmål (31. min.)
*4-2, Hanne Teigstad (42. min.)
*5-2, Hanne Teigstad (58. min.)
*5-3, Vibeke Tonning (72. min.)
*5-4, Vibeke Tonning (75. min.)
*6-4, Lene Aamodt (78. min.)
*7-4, Lene Aamodt (80. min.)

Dommere: Kjell-Arild Disch, Frem-31, Hans-Petter Swensen, Sarpsborg og Jørgen Hjermstad, Øvrevoll Hosle.

;Norgesmesterne
*Jorunn Siitonen Kortvedt
*Elisabeth Fretheim
*Silje Hoven Maurtveten
*Marie Grepperud
*Lene Aamodt
*Helle Lillejord
*Maren Grepperud
*Hanne Teigstad
*Siri Austgulen
*Monica Markussen
*Line Johannessen
*Elin Johannessen
*Amanda Bjørnstad Jahnsen
*Ruth Eline Borge
*Helene Dahlman

## Eksterne lenker
* kampoppsett og tabell
*
Tom Christophersen

**Tom Wrold Christophersen** (født 7. november 1943, død 17. juni 2023) var en norsk lokalpolitiker (Sp), gårdbruker, lektor samt lærebok- og sakprosaforfatter. 

Christophersen var ordfører i Nittedal 1999–2007. Christophersen var ansatt som lektor ved Bjertnes videregående skole i Nittedal og var leder i Nittedal historielag.

## Bibliografi (utvalg)
* 1982: *Nittedal og Hakadal bondelag 1882–1982*
* 1985: *Hovedlinjer. Norsk litteraturhistorie for den videregående skolen* (sammen med Otto Hageberg)
* 1987: *Nittedal kommune i 150 år :  1 : Nittedal prestegjelds kommune 1837–1900*
* 1996: *Freden, våren og Varingen : [[Varingen]] 1946–1996*
* 2004: *Idrettsglede i 100 år, [[Hakadal Idrettslag]]*
* 2007: *I forandringens tegn : Gjerdrum 1840–1940*
* 2009: *Hakadal kirke 400 år : jubileumsskrift*
* 2020: *Aas gård og Råsjøen : historien om Nils og Ingeborg Fearnley*

## Referanser
Orkanen Sandy

Orkanen **Sandy** var en orkan som raste over Jamaica, Cuba, Bahamas, Haiti, Den dominikanske republikk og det sørøstre USA, og som traff østkysten av USA igjen den 29. oktober 2012, da med betydelig større kraft enn tidligere i sitt forløp. Orkanen ble også en periode kalt «Frankenstorm» fordi man antok at den ville treffe nordøstlige USAs storbyer på halloween.

Sandy var en kategori 2-orkan.

## Orkanens bevegelser og skadeomfang

Sandy startet i Det karibiske hav, hvor den både var en kategori 1- og kategori 2-orkan.

### Jamaica
Onsdag 24. oktober traff Sandy Jamaica.  

### Cuba
Da stormen traff Cuba torsdag 25. oktober, var den oppgradert til en kategori 2-orkan. Elleve personer er bekreftet omkommet i Santiago-distriktet. Så mye som  boliger ble totalskadd og  andre boliger mistet taket.

### Bahamas
En person er bekreftet omkommet da stormen traff Bahamas 25. oktober.

### Haiti
Foreløpig er 44 personer bekreftet omkommet på Haiti, hvor  fortsatt levde i provisoriske hjem etter det store jordskjelvet i 2010.

### Den dominikanske republikk
Myndighetene i Den dominikanske republikk evakuerte over  personer etter at stormen hadde ødelagt flere broer og isolert 130 boligområder.

### Puerto Rico
Oversvømmelser gjorde at over 100 familier måtte evakueres i Puerto Rico.

### USA
Sandy traff New York og New Jersey den 29. oktober. Den krevde 13 menneskeliv og oversvømte store deler av landområdene. Vannmassene var et resultat av stormfloen samtidig med kraftig regn.

Uværet førte til at 6,5 millioner mennesker i 13 stater mistet strømmen, både fordi strømmaster ble revet ned, og fordi enkelte strømselskaper stengte strømmen som et sikkerhetstiltak. Regnet kunne ikke hindre at en rekke branner ble forårsaket av trær som blåste over kraftledninger eller av trafostasjoner som eksploderte da de ble oversvømmet. Breezy Point i Queens ble rammet av en brann som ble spredt av den voldsomme vinden, og som ødela 111 bygninger og skadet ytterligere 20; brannfolkene ble sinket av oversvømmede gater.

Børsen i New York holdt stengt både 29. og 30. oktober som følge av oversvømmelser. Hele Wall Street ble rammet av orkanen. Det pågikk også valgkamp i amerikansk politikk da Sandy intraff, so 

I Vest-Virginia falt det 0,5 meter snø som følge av stormen.


Fil:Sandy 2012-10-29 1815Z.jpg|Sandy nær USAs østkyst 29. oktober
Fil:President Barack Obama receiving update to Hurricane Sandy.jpg|President Barack Obama får informasjon om orkanen
Fil:Empty supermarket shelves before Hurricane Sandy, Montgomery, NY.jpg|Flere butikker ble tomme fordi folk hamstret mat og drikke
Fil:Hurricane Sandy NYC Jordan Balderas DSC 1632.jpg|Heisekran som delvis kollapset midt i New York


### Canada
Orkanen beveget seg nordover mot Canada traff delstaten Ontario på morgenen den 30. oktober. En person omkom, og flere flyavganger ble kansellert.

## Referanser


## Eksterne lenker
*
Otto III av Brandenburg

**Otto III av Brandenburg**, kalt *Den fromme* (født 1215, død 9. oktober 1267 i Brandenburg an der Havel), var markgreve av Mark Brandenburg, først sammen med sin bror Johan I av Brandenburg fra 1220 til dennes død 1266 og deretter alene til sin egen død 1267. 

Otto III var sønn av askanieren Albrekt II av Brandenburg og Mathilde von Groitzsch (1185–1225), datter av grev Konrad II av Lausitz av Huset Wettin.

Otto giftet seg i 1243 med Beatrix (Božena), datter av kong Václav I av Böhmen. Ved giftermålet kom området Bautzen/Oberlausitz til Markgrevskapet Brandenburg.

Deres barn var
* Johann&nbsp;III *fra Praha* (1244–1268)
* Otto V av Brandenburg  (ca. 1246–1298)
* Albrekt III av Brandenburg (ca. 1250–1300)
* Otto VI *den lille* (ca. 1255–1303)
* Kunigunde (?–ca 1292)
# ∞ 1264–1269 hertug Bela av Slawonien
# ∞ 1273 hertug Walram V av Limburg, (?–1280)
* Mathilde (?–1316) ∞ 1266 hertu Barnim I av Pommern (ca 1218–1278)

## Referanser


## Eksterne lenker
*
Yikuang

**Yikuang**, også kjent som **Prins Qing**, fullt navn: **Aisin-Gioro Yikuang**, kinesisk: 愛新覺羅·奕劻, posthumt navn: *Prins Qingmi av første rang*, 慶密親王), født 16. november 1838 i Beijing, død 28. januar 1916, var en mandsjuisk statsmann og prins tilhørende den keiserlige Aisin Gioro-familien i Qingdynastiets tid i Kina.

## Liv og virke
Yikuang trådte allerede i 1864 inn i det offentlige liv, da han fikk i oppdrag å ta opp kampen mot de såkalte «hestetyvene», noen svært truende røverskarer i det nordlige Zhili og i Mandsjuria. Han ble i 1884 satt i spissen for ministeriet for utrikesanliggender (Zongli yamen) og tilhørte fra denne tid og frem til Xinhairevolusjonen i 1912 den kinesiske stats ledende menn. 

Under bokseropprørets krig i 1900 prøvde han i det lengste å oppfordre erkekeiserinne Cixi til forsiktighet; etter den keiserliga families flukt fra Beijing førta han og Li Hongzhang fredsforhandlinger med de intervenerende utenlandske makters representanter. Han var under det følgende årtiet rikets kanskje mest fremtredende embetsmann.

Da man i 1911 foretok sine første eksperimenteringer med et konstitusjonelt ministerium i stedet for det gamle storrådet, ble Yikuang utpekt til Kinas første ministerpresident. Allerede hans mandshuiske herkomst gjorde ham imidlertid mislikt innen den nye nasjonalforsamlingen, og dennes funksjoner ble i juni innskrenket rådgivende. Da nasjonalforsamlingen trådte sammen i oktober og opprør brøt ut i mange provinser, fratrådte ministeriet den 1. november, men Yikuang fungerte enda i noen uker som ministerpresident, til Yuan Shikai (15 nov.) vendre tilbake til Beijing. Yikuang trakk seg da tilbake fra det offentlige liv. Han deltok imidlertid i forhandlingene om avviklingen av det dynastiske styre ved Kinas forvandling til republikk i februar 1912. 

Sine siste år tilbragte han i Tianjin under utenlandsk beskyttelse.

## Referanser


## Litteratur
* Edward J. M. Rhoads: *Manchus & Han: ethnic relations and political power in late Qing and early republican China, 1861-1928. Studies on ethnic groups in China.* Seattle, [Wash.]: University of Washington Press, 2000. ISBN 0-295-98040-0 (pbk.)
Chen Jiangguo

**Chen Jianguo** (; født i juli 1945 i fylket Rongcheng i provinsen Shandong i Kina) er en kinesisk kommunistisk politiker.

Han er (2012) kommunistpartiets partisekretær for Ningxia. 

## Referanser


## Eksterne lenker
*
Julehilsen (MC)

***Julehilsen*** er en musikkassett med Ole Ivars, utgitt i 1980.

## Sporliste
# «Julekveldsvise»
# «Genservise»
# «Julestria»
# «Hvit jul»
# «Julepresangen»
# «Det lyser i stille grender»
# «Julekveld i skogen»
# «Romjulsdrøm»
# «Sjømannsjul på Hawaii»
# «Kjære pappa»
# «Du og jeg og dompappen»
# «Storebror på sjøen»
# «Rønningsve folket»
# «Juletrefoten»

## Eksterne lenker
* Om ''Julehilsen'', fra nettstedet rockipedia.no
Forholdisme

**Forholdisme** er fenomenet som går ut på å erstatte vilkårlige preposisjoner på norsk med uttrykket «*i forhold til*». Uttrykket blir ellers bare brukt i betydningen «*sammenliknet med*». Begrepet «forholdisme» er trolig innført av Per Egil Hegge, som brukte det flittig i sin språkspalte i Aftenposten. 
Forholdismen er beslektet med det engelske språkfenomentet *in relation to*. Enkelte har videreutviklet forholdisme til å uttales *i forhånd til*.

## Eksempler
*Erna Solberg på Dagsrevyen, 29. oktober 2012:
— *Pakistan er et veldig viktig land *'i forhold til** freden i verden.''</blockquote>
Den tradisjonelle tolkningen av Solbergs utsagn vil bli at «''Pakistan er viktigere **enn** verdensfreden''» — en prioritering som nok er vanskelig å godta for flertallet av verdens befolkning. Hvis man derimot antar at hun brukte forholdisme, kan man gjette hvilken preposisjon hun mente, og dermed få en atskillig mer spiselig tolkning, for eksempel at «''Pakistan er et viktig land **for** verdensfreden''».

*[[Jens Stoltenberg]], mars 2014:
<blockquote>— ''Tiden er kommet til at vi bidrar **i forhold til** å redusere utslipp av klimagasser.''</blockquote>

*[[Thorhild Widvey]] brukte «i forhold til» feil fem ganger på syv minutter under Politisk kvarter i NRK Radio 11. april 2014

==Tradisjonell bruk av «i forhold til»==
Eksempler på bruk i betydningen «sammenliknet med» som involverer en relativ målestokk:
* ''[[Sola]] er en liten [[stjerne]] **i forhold til** [[Betelgeuse]].''
* ''Tore er nokså god **i forhold til*' mange andre i klassen sin.*
Imidlertid kan man ofte forenkle setningene ved å bruke "enn":

Sola er mye mindre enn Betelgeuse.

Tore er bedre enn mange andre i klassen sin.

## Referanser


## Se også
* Forhold
* Substantivsyke

## Eksterne lenker
* Forholdsregler - om bruken av «i forhold til» hos Språkrådet
Parente

**Parente** kan vise til:
* Marcos Parente, en kommune i delstaten Piauí i nordøstregionen av Brasil

* Álvaro Parente (født 1984) 
* Nildo Parente (1936  2011) 
* Pietro Parente (1891, Castelnuovo Rotaro  1986, Roma)
Stephen McGuire

**Stephen McGuire** (født 18. august 1984) er en skotsk handikappet bocciaspiller, som konkurrerer i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese. 

Hans bror, Peter McGuire, spiller også boccia på internasjonalt nivå, og begge er født med duchennes muskeldystrofi, som gjør at de sitter i rullestol. 

## Karriere
I 2005 kom han på 18.-plass ved EM i boccia. Året etter kom han på 19.-plass ved VM i boccia. Bruno Valentim vant VM-gull i klassen BC4 dette året. McGuire kom på 26.-plass ved World Cup i boccia i 2007.

Ved EM i boccia 2009 fikk han gull i parkonkurransen, sammen sin bror, og ved Europacupen 2011 på Hamar fikk han også sølv. 

Han fikk sølv ved VM i boccia 2010 (CPISRA Boccia World Championships), bak Dirceu Pinto, og i 2011 kom han på 16.-plass i klassen BC4 ved CPISRA Boccia World Cup 2011. Ved utgangen av 2011 var han rangert som nummer 2 i verden i sin klasse. 

Ved Paralympiske sommerleker 2012 i London kom han på 4.-plass individuelt i klassen BC4. Han tapte 0-12 for Yuansen Zheng i semifinalen, og 3-5 for Eliseu dos Santos 5-3 i bronsefinalen. I parkonkurransen fikk han også 4.-plass, der han konkurrerte sammen sin bror. De tapte 2-8 for Canada i bronsefinalen.  

## Referanser


## Eksterne lenker
* British Paralympic Association - Stephen McGuire
* Profil hos IPC 
* London 2012 - Stephen Mcguire
* London 2012 - Athletics - Boccia (resultater PL 2012)
Verdenscupen i skiskyting 2012/13

**[[Verdenscupen i skiskyting]] 2012/2013** ble arrangert av International Biathlon Union (IBU). Sesongen startet den 25. november 2012 i Östersund og ble avsluttet i Khanty-Mansijsk 17. mars 2013.

## Kalender

## Øvelser og enkeltresultater
### Kvinner

### Menn

### Miksstafetter

## Verdenscupen sammenlagt, kvinner
### Totalt

### Normaldistanse

### Sprint

### Jaktstart

### Fellesstart

### Stafett

### Nasjon

## Verdenscupen sammenlagt, menn
### Totalt

### Normaldistanse

### Sprint

### Jaktstart

### Fellesstart

### Stafett

### Nasjon

## Verdenscupen sammenlagt, miksstafett

## Kilder
*Race Calendar, Biathlon 2012/13, Men hos Skisport365.com
*Race Calendar, Biathlon 2012/13, Women hos Skisport365.com
*WINTERSPORT CHARTS WELTCUP (WORLD CUP) BIATHLON 2013 hos Wintersport-charts.info

## Eksterne lenker
* Oversikt, fra IBU
Bergen Brannkorps Musikkorps

**Brandkorpset**, eller Bergen Brandkorps Musikkorps, ble stiftet 15. april 1891 av branndirektør Daniel Hansen. Dette var også første øvelsesdag. Denne dagen meldte det seg syv menn: Michal Berentsen, Lyder Gjermundstad, Lars Torvik, Olaf Lødemel, Ole Fallebø, Nils Teigland og Anders Rongen. Instruktør var Ivar Moe (1891 - 1895). Allerede 17. mai 1892 holdt musikkorpset sin første konsert fra hovedbrannstasjonens tårn.

## Organisering og tilstelninger
Korpset er landets eldste etat-korps, og har siden starten deltatt ved alle tilstelninger i Bergen brannvesen, som f.eks. 75 og 100 års jubile og ved den offisielle åpningen av den nye Hovedbrannstasjonen på Nygårdstangen 18. juni 2007. Korpset har også deltatt årvisst ved 17. mai prosesjonen i Bergen siden 1893.

Korpset spilte i sin spede begynnelse for Edvard Grieg, som var spesielt invitert av Ivar Moe. Grieg skal ha uttalt: "Jeg hører det er folk med gode lunger, men neste gang håper jeg de blåser noe renere."

Det var med musiker Fritz Muller (dirigent 1905 - 1916 og 1924 - 1932) korpset fikk sitt kunstneriske gjennombrudd. Korpset fikk nå stadig flere oppdrag, bl.a. ved idrettsstevner og større arrangement. 

I 1924 ble korpset fastere organisert, der ble valgt styre og ført referat fra møtene. 

## Under krigen
Under krigen gikk korpset i "dekning" for å slippe å spille for quislingene. Men spillingen tok seg raskt opp igjen etter krigens slutt, der en bl.a. spilte på jernbanestasjonen da brannkorpsets tysklandsfanger vendte hjem. 

I 1946 ble korpset medlemmer av Bergen krets av Norges Musikkorps Forbund. 

## Arkivet etter Bergen Brandkorps Musikkorps
Arkivet etter Bergen Brannkorps Musikkorps er avlevert Bergen Byarkiv, A-1387 Bergen Brannkorps Musikkorps. 
Arkivet inneholder for det meste noter (store og små notebøker/hefter og løse noteark), men også regnskapsmateriale, trykksaker og diverse skriv.

## Litteratur
* Brosing, Gustav: "Bergen brannvesen 1863 - 1963." Bergen 1963. 
* Fossen, Anders Bjarne: " Ildens Herre - byens tjener." Bergen 1988.

## Eksterne lenker
* Brandkorpsets hjemmeside
* Bergen Brandkorps Musikkorps - oppslagsverket oVe, artikkel av  Kristine Tvedt Brekke, Bergen Byarkiv.
Li Shaohong

**Li Shaohong** (kinesisk: 李少红, født 17. juli 1955 i Suzhou i Jiangsu i Folkerepublikken Kina) er en kinesisk filmregissør. Hun studerte ved Beijings filmakademi og tilregnes «femte generasjon» innen kinesisk film. Hun er en av Kinas best kjente kvinnelige regissører. 

## Eksterne lenker
*
Snorkelbil

**Snorkelbil** er en brannbil utstyrt med heve-/teleskopbom, med plattform og vannkanon på toppen som er hydraulisk drevet og kan rotere 360`. Den brukes både til slukning og redningsarbeide.

En snorkelbil er ideell ved branner i høye bygninger. Ved brann kan mennesker bli hindret fra å bruke vanlige evakueringsveier, og blir stående fast høyt oppe. De må da hentes ned fra vinduer eller balkonger. 

Brannvesenet har hatt ulike form for utstyr til denne bruken opp igjennom årene, vanlige stiger, fallkle, redningssekker som gled ned ved hjelp av stokker, redningsgevær til å skyte opp redningsline og selvsagt stigebiler. 

En har også fordelen ved å komme bedre til med slokkemidlene, og kan angripe brannen ovenfra og fra flere sider. 

## Eksterne lenker
* Simon Snorkel - oppslagsverket oVe, artikkel av  Kristine Tvedt Brekke, Bergen Byarkiv.
Oppelt

__NOTOC__
**Oppelt**, **Opelt**, **Opplt** og  er et etternavn av tysk opphav.

## Personer
### Oppelt
* Winfried Oppelt (1912–1999), tysk ingeniør og professor ved Technische Universität Darmstadt
* Kurt Oppelt (født 1932), østerriksk kunstløper
* Peter Oppelt (født 1966), tysk gynekolog i Linz
* Britta Oppelt (født 1978), tysk roer

### Opelt
* Friedrich Wilhelm Opelt (1794–1863)
* Erika Opelt-Stoevesandt (1919–2013)
* Ilona Opelt (1928–1991)
* Ulrich Opelt, østtysk slalåmkanopadler

### Opplt
* Luděk Opplt (født 1888), tsjekkisk fekter

### Oplt
* Libuše Opltová, tsjekkisk forsker
* Oldřich Oplt (1919–2001), tsjekkisk maler
* Václav Oplt (1847–1935), tsjekkisk katolsk prest
* Václav Oplt (fotballspiller), tsjekkisk fotballspiller (målvakt)
* Vladimír Oplt (født 1937), tsjekkisk politiker og skogingeniør